Szaléziak.HU - India – Önkéntesként HIV-fertőzött gyerekekkel
< Nyergesújfalu – Iskolai Don Bosco vetélkedő Chile – Isten népe nem szuperhősökre vár >
Főoldal / Szalézi világ / India – Önkéntesként HIV-fertőzött gyerekekkel
2018-01-18 Csütörtök | #Szalézi világ | ARCHIVÁLT
önkéntesség • India •
A Németországból érkezett húszéves lány az indiai Tamil Naduban HIV-fertőzött gyerekek gondját viseli. Önkéntes a szalézi központban, ahol 76 utcagyereknek kínálnak orvosi ellátást, ingyenes iskoláztatást, ápolást és tetőt a fejük fölé.
Magdalena Umbach mintegy 7500 kilométerre van szülővárosától, Penzbergtől. Egy évig dolgozik majd önkéntesként Tamil Nadu indiai államban, Salem város közelében a Don Bosco Központban.
"Nem akartam rögtön az érettségi után egyetemre menni és követni a szokásos mindennapokat" - mondja a tölzi születésű lány, aki gyermekkora óta Penzbergben él. Hosszú ideig tervezte, hogy a középiskola után külföldre megy, de nem turistáskodni, hanem "valóban belemerülni az ott élők kultúrájába, ugyanakkor valami jót tenni". Magdalena Umbach kapcsolatba lépett a "Don Bosco Önkéntesek" szervezetével, amelynek székhelye a német Benediktbeuern apátság. Többhónapos előkészítő tanfolyam után egyértelmű volt: a fiatal lány egy évig önkéntesként dolgozik majd a dél-indiai árvaházban.
A beszéd egy "angol-tamil-német-mix"
"Az a feladatom, hogy reggeltől estig ott legyek a gyerekek számára" - írja Magdalena Umbach e-mailben Indiából. „Leülni velük, meghallgatni őket és átvenni a nagy testvér szerepét.” Ő hozza a gyerekeket reggel az iskolába, majd a tanítás után hazakíséri őket, hogy utána egy másik önkéntessel együtt angolul tanuljanak. A kommunikáció - mondja a 20 éves – egy "angol-tamil-német" keveréknyelven működik. Magdalena Umbach tamilul tanul, védenceinek anyanyelvén, a gyerekek viszont megpróbálnak néhány német szót ellesni tőle.
Nem csalódott a munkában, amit a gyerekekkel végez. Ők mind HIV vírussal fertőzöttek, ami AIDS betegséget okozhat. "Természetesen nem jó, ha egy gyermek beteg és ágyban fekszik" - magyarázza a fiatal önkéntes. Sajnos ez gyakran előfordul, mert nagyobb a fertőzés kockázata. "Különösen akkor igyekszem még több időt tölteni egy gyerekkel, ha ágyba kényszerül, leülök az ágya szélére." És reméli, hogy másnap már jobban lesz. "És amikor egy gyerek két nap ágyban fekvés után nevetve kijön a sportpályára, ez nagyon boldoggá tesz." Mert a védencei is adnak a fiatal lánynak valamit: a tehetségüket, hogy a betegség ellenére annyi energiájuk van - mondja Magdalena, és ez arra készteti őt, hogy boldogan nézzen a saját életére.
Az orvosi ellátás hiánya
Magdalena Umbach és a többi önkéntes segít ellátni a gyerekek sérüléseit is. Természetesen óvatosnak kell lenni, de a gyerekek nagyon korán megtanulják, hogy mindig saját maguknak kell bekenniük a sebeiket. Blogot írnak és adományokat gyűjtenek, amivel arra törekszenek, hogy az orvosi ellátáshoz szükséges segédeszközöket biztosítsák. Mert néha hiányoznak a ragtapaszok vagy a krémek. Ezért próbálnak adományokat gyűjteni, hogy az orvosi ellátást segítő eszközöket kiegészítsék. Azt is nagyon szeretnék, ha egy orvost is lenne a központban. Mindazonáltal, Magdalena Umbach megállapítja, hogy a központban jól felkészítik a HIV-fertőzött gyerekeket egy későbbi életre.
Mindezek ellenére Magdalena egyáltalán nem bánja, hogy Indiába ment, ahol 2018 augusztusáig lesz. Különösen tetszik neki, hogy a házakban és intézményekben kifüggesztik az országban leginkább képviselt három fő vallás, a hinduizmus, az iszlám és a kereszténység képeit. A tamil tanítója például hindu, de néha elmegy egy keresztény templomba, hogy imádkozzon. Magdalena Umbach hiszi, hogy Indiából beépíthet valamit a saját életébe is. Az ország színes és kreatív, ami őt is több kreativitásra ihlette. És megtanult "hihetetlenül türelmesnek lenni, mert a dolgok Indiában nem mennek mindig olyan simán, és ezért egyszerűen türelmesnek kell lenni".
www.merkur.de/Szaléziak.HU
#Szalézi világ 2018-11-19, Hétfő
Az osztrák szaléziak „Jugend Eine Welt” szervezetének önkéntes programjai a 35 év feletti felnőtteknek és a nyugdíjasoknak is kínálnak részvételi..